גיל אמיליו

גילברט פרנק אמיליו (באנגלית: Gilbert Frank Amelio; נולד ב-1 במרץ 1943) הוא מנכ"ל בחברות טכנולוגיה אמריקאיות, בין השאר היה מנכ"ל החברות "אפל" ו-"National Semiconductor". אמיליו נולד בניו יורק וגדל במיאמי, פלורידה. הוא בוגר תואר ראשון, תואר שני ודוקטורט בפיזיקה מהמכון הטכנולוגי של ג'ורג'יה. עבד במעבדות בל, ב-"Fairchild Semiconductor" ובמחלקת המוליכים למחצה של "רוקוול אינטרנשיונל". החל ממאי 1991 ועד ה-2 בפברואר 1996 שימש כמנהלה הכללי של "National Semiconductor". במהלך תקופתו בחברה הוא הביא להוזלה בעלויות והחזיר לחברה את רווחיותה. ב-1994, הצטרף אמיליו לדירקטוריון של אפל. ב-2 בפברואר 1996, לאחר פרישתו מ-National Semiconductor, מונה אמיליו למנכ"ל אפל, בהחליפו את מייקל ספינדלר. לפי הדיווחים, משכורתו השנתית באפל עמדה על 990,000 דולר, פלוס בונוסים והלוואה של 5 מיליון דולר. אמיליו עמד על כמה בעיות באפל: מחסור במזומנים, מוצרים באיכות נמוכה, אסטרטגיה שגויה, תרבות תאגיד ללא משמעת, חוסר מיקוד - ריבוי עשייה בתחומים שונים. כדי לטפל בבעיות אלו, קיצץ אמיליו בעלויות, צמצם כשליש מכוח האדם בחברה, עצר את פיתוח מערכת ההפעלה Copland (פרויקט לפיתוח מערכת הפעלה חדשה שיועדה להחליף את ה-Mac OS), ומיקד את החברה בפיתוח Mac OS 8. כדי להחליף את Copland ולהשלים את הצורך במערכת הפעלה מדור חדש יותר, החל אמיליו במשא ומתן לקניית BeOS מחברת .Be Inc, אך זה לא צלח, היות שמנכ"ל Be ז'אן-לואי גאסה דרש 275 מיליון דולר עבור החברה, בעוד אפל לא הייתה מוכנה להציע יותר מ-200 מיליון דולר בלבד. בנובמבר 1996 החל אמיליו בשיחות עם סטיב ג'ובס, ממייסדי אפל ומנכ"ל החברה בעבר, מנכ"ל חברת NeXT באותה עת, שבסיומן רכשה אפל את NeXT ב-4 בפברואר 1997 תמורת סכום של 429 מיליון דולר, בכוונה להסב את המוצר העיקרי שלה, מערכת ההפעלה NeXTStep כמערכת ההפעלה הבאה למחשבי מקינטוש. בתקופת כהונתו של אמיליו מניית אפל המשיכה לרדת ואף הגיעה לשפל של 12 שנים ברבעון השני של 1997. חלק מהירידה נגרמה כתוצאה ממכירה אנונימית של 1.5 מיליון מניות על ידי משקיע יחיד ב-26 ביוני. מאוחר יותר אומת שמשקיע זה היה סטיב ג'ובס. אפל הפסידה עוד 708 מיליון דולר. בסוף השבוע של ה-4 ביולי 1997. שכנע ג'ובס את הדירקטוריון של אפל להדיח את אמיליו מתפקידו; לאחר שבוע הגיש אמיליו את התפטרותו מהחברה; וב-16 בספטמבר מונה ג'ובס למנכ"ל זמני של אפל. ב-1997, בראיון לכתבת הטכנולוגיה ג'ינה סמית', כשנשאל אמיליו לגבי מצבה של אפל, הוא ענה: ”את יודעת, ג'ינה, אפל היא כמו ספינה, ספינה מלאה באוצר, אבל יש חור בספינה. והתפקיד שלי הוא לגרום לכולם לחתור באותו כיוון”. משנת 1998 אמיליו הוא משקיע הון סיכון אשר מתמקד בעיקר בחברות סטארט אפ בתחילת דרכם. כיום אמיליו הוא שותף בכיר בסיינה ונצ'רס בסוסליטו, קליפורניה, ומנכ"ל חברת Acquicor, חברה שהקים יחד עם סטיב ווזניאק ממקימי חברת אפל ויחד עם אלן הנקוק לשעבר CTO באפל. בתחילת שנת 2007 סיימה Acquicor את הרכש של Jazz Semiconductor. בפברואר 2001 אמיליו מונה למנכ"ל "(Advanced Communications Technologies (ADC".‏ אמיליו הוא עמית IEEE. הוא מחזיק ב-16 פטנטים רשומים. הוא כתב שלושה ספרים: (An American Imperative (1993 (Profit from Experience (1995 (On the Firing Line: My 500 Days at Apple (1998 גיל אמיליו, באתר dblp ראיון ראשון לאחר שפוטר מאפל, מתוך אתר החדשות CNET (באנגלית). אפל: מה שקורה אחרי גיל העמידה, באתר גלובס, 15 ביולי 1997 Swartz, Jon (12 באוגוסט 1997). "Steve Jobs Confirms Apple Stock Sale". San Francisco Chronicle. נבדק ב-6 באוקטובר 2011. {{cite web}}: (עזרה) Steve Jobs by Walter Isaacson . ISBN 1451648537 Kara Swisher, Steve Jobs, Bill Gates (30 במאי 2007). Steve Jobs and Bill Gates Together: Part 2, All Things Digital 5. The Wall Street Journal (video). Event occurs at 5:20. נבדק ב-15 בפברואר 2010. {{cite AV media}}: (עזרה) Chaffin, Bryan (6 בפברואר 2001). "Former Apple CEO Gil Amelio Lands A New CEO Job". The Mac Observer. {{cite web}}: (עזרה)